
Број: 05-96-81/2024
Датум: 08.01.2025.год.
          На основу члана 65. Закона о заштити животне средине („Службени гласник РС“, број: 71/12, 79/15 и 70/20) и члана 2. Правилника о пројектима за које се спроводи процјена утицаја на животну средину и критеријумима за одлучивање о потреби спровођења и обиму процјене утицаја на животну средину („Службени гласник РС“,бр: 124/12), Одјељење за стамбено комуналне послове и послове саобраћаја Градске управе Града Зворник, обавјештава заинтересовану јавност:
О Б А В Ј Е Ш Т Е Њ Е

О ПОДНОШЕЊУ ЗАХТЈЕВА ЗА ОДОБРАВАЊЕ СТУДИЈЕ УТИЦАЈА НА ЖИВОТНУ СРЕДИНУ 
ЗА ПРОЈЕКАТ ПОВРШИНСКОГ КОПА - ЕКСПЛОАТАЦИЈА ТЕХНИЧКОГ ГРАЂЕВИНСКОГ КАМЕНА КРЕЧЊАКА НА ЛЕЖИШТУ „ЖЛИЈЕБАЦ“ ЗВОРНИК, површине експлоатационог поља од 21,7 ha
Подносилац захтјева: „ТРЕНД“ д.о.о. Зворник, Јошаница 134/а
       Дана 31.12.2024.године, Министарство за просторно уређење, грађевинарство и екологију Републике Српске, доставило је Одјељењу за стамбено-комуналне послове и послове саобраћаја Градске управе Града Зворник захтјев за одобравање студије утицаја на животну средину за пројекат површинског копа - експлоатација техничког грађевинског камена кречњака на лежишту „ЖЛИЈЕБАЦ“ ЗВОРНИК, површине експлоатационог поља од 21,7 ha. Експлоатационо поље се налази на грађевинским парцелама обиљеженим као к.ч. број 394/2 и к.ч. број 394/1 К.О. Зворник, што одговара к.ч. број 2045/1 и к.ч. број 2048/1 К.О. Зворник, ради давања мишљења у вези са садржајем и обимом студије.            

      Заинтересована јавност може извршити бесплатан увид у НАЦРТ СТУДИЈЕ УТИЦАЈА НА ЖИВОТНУ СРЕДИНУ ЗА ПРОЈЕКАТ ПОВРШИНСКОГ КОПА - ЕКСПЛОАТАЦИЈА ТЕХНИЧКОГ ГРАЂЕВИНСКОГ КАМЕНА КРЕЧЊАКА НА ЛЕЖИШТУ „ЖЛИЈЕБАЦ“ ЗВОРНИК, површине експлоатационог поља од 21,7 ha у просторијама Градске управе Града Зворник, у Одјељењу за стамбено-комуналне послове и послове саобраћаја, канцеларија бр. 36, радним даном 7-15 h и да изрази своје мишљење и примједбе на захтјев и Студију утицаја у писаној форми у року од 15 дана од дана пријема захтјева.   
       Јавна расправа о предметном Нацрту Студије утицаја на животну средину одржаће се 16.01.2025. године у Великој сали  Градске управе Зворник са почетком у 11 h.
       Заинтересована јавност може у року од 15 дана од дана одржавања јавне расправе поднијети у писаној форми примједбе и мишљење у вези са Захтјевом и Студијом утицаја, на адресу носиоца пројекта („ТРЕНД“ д.о.о. Зворник, Јошаница 134/а) и Министарства за просторно уређење, грађевинарство и екологију Републике Српске (Трг Републике Српске 1, Бања Лука).
             ОБРАДИЛА                                                                                          В.Д.НАЧЕЛНИК  

          Сања Бјековић                                                                                        Бојан Стевановић
